Stanley Clarke
Store norske leksikon,Kunst og estetikk,Musikk,Jazz,Nord-Amerikanske jazzutøvere og -ensembler, 1980 til i dag
Stanley Clarke, amerikansk bassist og komponist. Han spilte i 1960-årene i ulike rockegrupper, og fra omkring 1970 med etablerte jazzmusikere som Horace Silver, Joe Henderson og Stan Getz. Han ble anerkjent som et av de nye store navn både på akustisk og elektrisk bass da han i 1972 kom med i den første utgaven av Chick Coreas gruppe Return to Forever.
Senere har han ledet egne grupper og spilt i diverse sammenhenger, blant annet har han samarbeidet med keyboardisten George Duke. Med sin briljante teknikk har han påvirket en rekke yngre bassister. Utvalgte utgivelser School Days (1976)  If This Bass Could Only Talk (1988)  Live at The Greek (1994)  Rite of Strings (1995)  1, 2, to the Bass (2003) Les mer i Store norske leksikon jazz fusion musikk i USA